Begin - Nou Is Die Tyd (Sagteband)
Kan ’n mens van bladsy tot bladsy skaterlag en ter­selfdertyd geïnspireer word om jou grootste drome uit te leef en middelmatigheid te ontsnap? Beslis! New York Times- en Wall Street Journal-topverkoper-outeur Jon Acuff doen presies dit in Begin – nou is die tyd.
Jon bespreek vyf fases in detail wat elke leser tot uitnemendheid sal lei: leer, redigeer, bemeester, oes en lei. Deur hierdie pro­ses sal hulle sien dat dit haalbaar is om uitsonderlik te wees.
Naas besprekingsvrae aan die einde van die boek, sluit dié praktiese boek ook af met bylae oor 10 maniere om sosiale media in jou guns te laat tel en 10 dinge om te doen as jy werkloos is.
Die goeie nuus in Begin – nou is die tyd gee lesers praktiese in­sigte om hul lewe betekenisvol te maak.
AS JY OOIT MET DIE KOREAANSE LUGREDERY VLIEG, hou jou oë toe tot
jy by jou sitplek kom. Jy sal dalk voel-voel moet loop, maar die
kort stondige ongerief is die moeite werd. Jy wil nie die eersteklas-
sit plekke sien nie.
Die uitdaging is dat jy aan die voorkant van die vliegtuig in -
klim. As jou oë oop is, word jy onmiddellik in ’n lugvaart-wonder
land ingedompel. Daar is nie sitplekke in eersteklas nie; daar
is klein luukse nessies. Hulle het hul eie klein kokonne waarin
hulle kan ontspan tydens die sestien uur lange vlug. Indien jy
hierdie plesierkoepels sien terwyl jy na jou sitplek toe stap, gaan
dit jou ongelukkig maak.
Ten einde werklik te kan verstaan wat gebeur wanneer jy deur
die ver skillende klasse beweeg, het die Koreaanse lug redery
10 BEGIN. NOU IS DIE TYD
kleur kodes aan die sitplekke toegeken. Die plesierkoepels in
eersteklas is bedek met seeblou materiaal wat verleidelik vir jou
fl uister: “Wens jy nie die vlug was langer nie?” Die volgende klas
is ligblou, soos die kleur van ’n voorskoot wat jy by Williams-
Sonoma sou koop nadat die geur van boysenbessie-muffi ns jou
die winkel ingelok het. Die besigheidsklas is donkerblou – ernstig,
maar steeds baie gemaklik. Uiteindelik, aan die verste punt van
die kleurwiel en ook in die agterkant van die vliegtuig, is die
ekonomiese klas; jou sitplek is bruin, die kleur van teleurstelling.
Die ander ding wat goed is om te weet – as jy ooit Asië toe
vlieg – is dat Viëtnam nie naby Suid-Korea is nie. Ek het gedink
dit is so ver soos Connecticut van Rhode Island af. Dat ek dalk in
die lughawe in Seoel by die venster kon uitkyk en Viëtnam oor
die water sou kon sien. Ek was verkeerd.
Nadat ons sestien lang ure van Atlanta na Suid-Korea gevlieg
het, moes ons nog ses ure lank van Seoel na Hanoi vlieg. Daar -
na was ons oornag op ’n trein wat ons dieper die land ingeneem
het. Ek weet nie of daar ook seeblou eersteklas-sitplekke op dié
trein was nie, maar ek weet ons het hulle nie gekry nie. Die gedeel
de badkamer was slegs ’n metaalgat in die vloer waardeur jy
die treinspore kon sien. Ek het gedink dit is nogal pret. My vrou
het anders gevoel.
Ná ’n hele nag se geskommel tussen maanverligte berge deur
het ons in Sapa aangekom. Van daar af moes ons nog sewe ure
lank ry op grondpaaie wat op kranse uitkyk. Stel jou die ge vaarlikste
pad voor waarop jy nog ooit gery het, verwyder al die skutrelings
en voeg dan ’n waterbuffel by.
You're reviewing: Begin - Nou Is Die Tyd (Sagteband)
"Sjoe, wat 'n insiggewende boek! Ek dink die skrywer laat 'n klomp goed bietjie makliker klink as wat dit is, maar oor die algemeen is dit 'n baie inspirerende boek wat my baie help in my lewe. Baie goeie boek" - Posted on 12/8/14